ระดมเครื่องสูบ ระบายจาก ฝาย ให้ชาวบ้านได้ใช้,ชาวสวนผึ้งเฮลั่น ทหารช่างนำเครื่องสูบน้ำขนาดใหญ่ 3 เครื่องมาติดตั้ง เร่งสูบน้ำจากฝายเติมลงในลำห้วย ให้ชาวบ้านกว่า 500 ครัวเรือนมีน้ำกินน้ำใช้ในฤดูแล้ง หลังถูกรีสอร์ตชื่อดังสร้างฝายขวางกั้นลำน้ำสาธารณประโยชน์ เพื่อเก็บน้ำไว้ใช้ส่วนตัว ขณะที่ตำรวจ ปทส.ลงพื้นที่ตรวจสอบข้อเท็จจริง,พบนายทุนรื้อถอนสิ่งปลูกสร้างที่บุกรุกพื้นที่กรมธนารักษ์ออกไปบ้างแล้วเพื่อทำลายหลักฐาน จ่อดำเนินคดีข้อหาหนักกรณีกลุ่มชาวบ้านราว 50 คน นำโดยนายภูริ เนเต็ก ประธานกรรมการกลุ่มผู้ใช้น้ำ ฝายกักเก็บน้ำบ้านทุ่งแฝก ต.สวนผึ้ง อ.สวนผึ้ง จ.ราชบุรี รวมตัวเข้าร้องเรียนที่ศูนย์ดำรงธรรม ศาลากลางจังหวัดราชบุรี ให้ช่วยเหลือ อ้างถูกรีสอร์ตชื่อดังแห่งหนึ่งในพื้นที่ หมู่ 2 ต.สวนผึ้ง อ.สวนผึ้ง จ.ราชบุรี สร้างฝายกักเก็บน้ำขวางกั้นลำห้วยบ้านบ่อ ซึ่งเป็นลำน้ำสาธารณะที่ชาวบ้านหลายหมู่บ้านใช้ประโยชน์ร่วมกันเพื่อกักเก็บน้ำไว้ใช้ส่วนตัว ทำให้ชาวบ้านกว่า 500 ครัวเรือนที่อาศัยอยู่ใต้ทางน้ำได้รับความเดือดร้อน ไม่มีน้ำกินน้ำใช้ในช่วงฤดูแล้ง,ความคืบหน้าเกี่ยวกับเรื่องนี้ เมื่อเวลา 10.30 น. วันที่ 25 ม.ค. พ.อ.บัญชา อาจคำพันธุ์ ผบ.กรมทหารช่างที่ 11 ค่ายบุรฉัตร จ.ราชบุรี นำกำลังทหารช่างพร้อมเครื่องสูบน้ำขนาดใหญ่ของกรมการทหารช่าง จำนวน 3 เครื่อง ไปติดตั้งและสูบน้ำออกจากฝายกั้นน้ำลำห้วยบ้านบ่อ ซึ่งถูก สวนผึ้งรีสอร์ต ตั้งอยู่ในพื้นที่หมู่ 2 ต.สวนผึ้ง อ.สวนผึ้ง จ.ราชบุรี ก่อสร้างฝายขนาดใหญ่ขวางกั้นลำน้ำไว้ เพื่อให้ประชาชนกว่า 500 ครัวเรือน ที่อาศัยอยู่ใต้ทางน้ำของลำห้วยดังกล่าว และต้องพึ่งพาแหล่งน้ำในการอุปโภค บริโภค ได้มีน้ำกินน้ำใช้ ภายหลังชาวบ้านเข้าร้องเรียนที่ศูนย์ดำรงธรรม จ.ราชบุรี และนายสุรพล แสวงศักดิ์ ผวจ.ราชบุรี ประสานขอเครื่องสูบน้ำจากทหารช่างมาช่วยเหลือ,ขณะเดียวกัน พล.ต.ท.วีรพงษ์ ชื่นภักดี ผบช.ภ.7 พล.ต.ต.ฐิติราช หนองหารพิทักษ์ รรท.ผบช.ก และ พ.ต.อ.มนตรี แป้นเจริญ รอง ผบก.บก.ปทส. นำกำลังเดินทางลงพื้นที่เพื่อตรวจสอบข้อเท็จจริงร่วมกับเจ้าหน้าที่ทหารและหน่วยงานราชการที่เกี่ยวข้อง โดยมีชาวบ้านในพื้นที่ที่ได้รับความเดือดร้อนจำนวนหนึ่ง เดินทางมาขอบคุณเจ้าหน้าที่ที่ได้ช่วยแก้ไขปัญหาความเดือดร้อนให้กับชาวบ้านได้อย่างทันท่วงที,จากนั้นกำลังเจ้าหน้าที่เข้าตรวจยึดบ้านหลังหนึ่งที่สร้างจากหิน บริเวณเนินเขาด้านหลังฝายน้ำล้นดังกล่าว หลังพบว่าพื้นที่ในส่วนนี้ประมาณ 10 ไร่ กรมธนารักษ์ไม่อนุญาตให้เช่าพื้นที่ต่อ โดยมีสิ่งก่อสร้างบางส่วนถูกรื้อถอนไปบ้างแล้ว ซึ่งทหารช่างที่ดูแลพื้นที่ได้เข้าแจ้งความดำเนินคดีกับผู้ที่เข้ามารื้อถอนไว้แล้ว เนื่องจากเป็นของกลางที่ศาลยังไม่ได้ตัดสิน แต่การเข้ามารื้อถอนก่อนถือเป็นการทำลายของกลางและมีความผิด รวมทั้งตัวฝายกั้นน้ำที่สร้างขวางลำน้ำก็ยังรื้อทำลายไม่ได้เช่นกัน เนื่องจากเป็นของกลางที่ตรวจยึดไว้แล้ว,พ.ต.อ.มนตรี แป้นเจริญ รอง ผบก.บก.ปทส. กล่าวว่า ลงพื้นที่ตรวจสอบ หลังจับกุมดำเนินคดีผู้บุกรุกพื้นที่และตรวจยึดไว้เป็นของกลางทั้งหมดแล้วตั้งแต่เมื่อวันที่ 20 พ.ย.57 ล่าสุด พบว่าบ้านบางหลังถูกรื้อถอนไป ซึ่งทหารช่างที่ดูแลพื้นที่นี้แจ้งความไว้เป็นหลักฐานแล้ว ในส่วนพื้นที่ด้านหลังฝายที่ไม่ใช่ในส่วนของรีสอร์ต กรมธนารักษ์ไม่ได้ให้เช่าพื้นที่ จึงตรวจยึดไว้เช่นกัน การขอเช่าพื้นที่ถ้านำไปใช้ผิดวัตถุประสงค์ กรมธนารักษ์อาจจะไม่ต่อสัญญาเช่าให้ได้ เจ้าหน้าที่จะเร่งตรวจสอบพื้นที่ในลักษณะเดียวกันนี้ทุกรีสอร์ต โดยเฉพาะรีสอร์ตที่กักน้ำไว้ใช้ในพื้นที่ตัวเอง โดยไม่ปล่อยให้ไหลไปตามธรรมชาติ จะต้องดำเนินคดีทั้งหมด และถือเอาพื้นที่ อ.สวนผึ้ง เป็นพื้นที่นำร่อง ตามคำสั่ง พล.ต.ต.ฐิติราช หนองหารพิทักษ์ รรท.ผบช.ก. ในการปราบปรามผู้บุกรุกพื้นที่สาธารณประโยชน์และป่าสงวนแห่งชาติ ทราบว่ายังมีรีสอร์ตอีกหลายแห่งที่จะต้องเข้าตรวจสอบตามที่มีชาวบ้านให้ข้อมูลมา
ชาวสวนผึ้งเฮลั่น ทหารช่างนำเครื่องสูบน้ำขนาดใหญ่ 3 เครื่องมาติดตั้ง เร่งสูบน้ำจากฝายเติมลงในลำห้วย ให้ชาวบ้านกว่า 500 ครัวเรือนมีน้ำกินน้ำใช้ในฤดูแล้ง